**Výzva na podávanie žiadostí o mobilitný grant SAV – CEFRES pre doktorandov**

Uzávierka na podávanie žiadosti:  **15. apríl 2024**

Trvanie mobility:  **9 mesiacov od 1. septembra 2024 do 31. mája 2025**

Slovenská akadémia vied (SAV), Francúzsky inštitút na Slovensku (IFS) a CEFRES ponúkajú 9 – mesačný mobilitný grant v inštitúcii CEFRES (Praha) pre doktorandov, ktorí budú v čase poberania štipendia najmenej v 2. ročníku PhD. štúdia na SAV.

**GRANT**

⇒**Výška grantu**: 500 €/mesiac, pričom vybranému uchádzačovi bude zároveň plynúť doktorandské štipendium na SAV.
⇒**Trvanie mobility**:  9 mesiacov od 1. septembra 2024 do 31. mája 2025. Vybraný doktorand sa pripojí k multidisciplinárnemu [tímu CEFRESu](https://cefres.cz/cs/tym) a bude sa aktívne zapájať do vedeckého života v centre (prezentácia svojej práce na medzinárodnom seminári CEFRES a bude mať možnosť organizovať vedecké podujatie s finančnou spoluúčasťou CEFRESu). Zároveň sa od neho vyžaduje, aby jeho projekt prispel do jednej z CEFRES [výskumných oblastí.](https://cefres.cz/cs/category/vyzkum)**PODMIENKY OPRÁVNENOSTI ŽIADATEĽA**
⇒Doktorandi musia byť v čase poberania štipendia najmenej v 2. ročníku PhD. štúdia na SAV.
⇒Dobrá znalosť anglického jazyka je nutná, znalosť francúzskeho jazyka je vítaná.

**KALENDÁR**

* 15. február 2024 Otvorenie výzvy
* **15. apríl 2024 (23:59 SEČ) Konečný termín na predkladanie žiadostí**
* 15. apríl – 15. máj 2024 Hodnotenie žiadostí výborom odborníkov
* **16. – 17. máj 2024 Videokonferenčný pohovor s vybranými uchádzačmi**
* 20. jún 2024 Zverejnenie výsledkov

**Žiadosť musí obsahovať** (v anglickom alebo francúzskom jazyku)**:**

* Riadne vyplnená prihláška – [stiahnuť tu](https://cefres.cz/wp-content/uploads/2024/01/Application-Form-PhDs-2024.doc)
* Opis výskumu (2 – 3 strany max.), ciele a súčasný stav problematiky, metodologický a teoretický rámec, plánované výstupy
* Motivačný list, ktorý odpovedá na dve otázky:
	+ Ako prispeje výskum žiadateľa k [výskumným oblastiam](https://cefres.cz/cs/category/vyzkum) CEFRESu? (450 slov)
	+ Ako prínos bude mať pobyt v CEFRESe pre výskum žiadateľa? (300 slov)
* Dva akademické odporúčacie listy, jeden od školiteľa
* CV so zoznamom publikácií
* Súhlasný list od riaditeľa ústavu alebo centra SAV, v ktorom vyjadruje podporu žiadateľovi

Prihlášky sa posielajú elektronicky **v jednom súbore pdf s názvom**: “SAV–vaše priezvisko” na adresu: claire.madl@cefres.cz. Prihláška musí byť kompletná.

Pre záujemcov bude zorganizovaný **informatívny webinár dňa 11. marca 2024 o 10.00 hod.**, v rámci ktorého budú zodpovedané otázky ohľadom žiadosti a programu.

Prípadné otázky ohľadom žiadosti adresujte na:

* Michal Kšiňan (zástupca podpredsedníčky SAV pre zahraničné styky), ksinan@up.upsav.sk
* Claire Mádl (zástupkyňa riaditeľa, CEFRES), claire.madl@cefres.cz.